**Махаббат**

Махаббат деген қасиетті күш. Дүниеде махаббат болмаса, адам баласы қуаныш пен қайғының, бақыт пен бақытсыздықтың не екенін білмей өтер еді.

[Оралхан Бөкей](https://bilim-all.kz/figure/69?posts=quotes)

Махаббат – бұл біздің өміріміздің басы мен соңы. Махаббатсыз өмір болмайды. Бүкіл әлем әдебиеті махаббат тақырыбына келіп тіреледі. Миллиондаған кітаптар, картиналар, музыкалық туындылар авторларының осы күшті сезінгендігінен ғана пайда болды. Бәлкім, барлық ғалымдар мен философтар іздейтін өміріміздің мәні махаббат шығар.

Махаббат жел секілді оны көрмейсің, бірақ сезесің. Ол сыртқы құбылыс емес, ол үнемі біздің ішімізде. Адам баласының махаббатсыз сүрген өмірі ең қараң күндері деп айтсамда қателескенім емес. Ананың баласына, жырақтағы адамның туған жеріне,ғашық жанның сүйгеніне деген сағынышы осы махаббаты суреттейтін жәй ғана бір мысал дер едім. Махаббат туралы бір сәт ойлансам оның осынша адам өміріндегі маңызына таң қаламын. Осыншама өміріміздің тәтті сәттеріне себепкер болған осы бір ерекше құбылысқа өз рахметімді айтамын !